ÅSTEDET: Hans Rickard Strømner (23) skal ha blitt drept om formiddagen 10. juli i huset i Østmarka i Oslo. Offeret lå i sengen og sov da ble slått med en øks. Foto: Nils Bjaaland

Klemetsrud-drapet: Drapssiktet hadde medieforbud - leste aviser i fengselet

(VG Nett) Etter å ha lest om tilståelsen til Hans Rickard Strømners ekskjæreste (21) i aviser, valgte den 22 år gamle venninnen å forklare seg om sin rolle i drapet.

Oppdatert 25. oktober 2011

Artikkelen er over åtte år gammel

Fakta Klemetsrud-drapet Et ille tilredt lik ble funnet på Klemetsrud 13. oktober, gjemt under en plastpresenning.

Det tok flere dager å identifisere liket, da det bar preg av å ha ligget lenge. Liket ble sist tirsdag identifisert som den savnede 23-åringen Hans Rickard Strømner fra Oslo.

Siste livstegn fra Strømner var 9. juli, da han skal ha skrevet tekstmeldinger med en kamerat. Han ble formelt meldt savnet 13. august.

Fredag ble hans ekskjæreste på 21 år, og en 22-årig venninne, siktet for drapet.

Lørdag tilsto ekskjæresten drapet, men nekter fortsatt straffskyld. Den medsiktede venninnen nekter for å vært med på selve drapshandlingen.

Politiet har skjerpet siktelsen til overlagt drap mot begge kvinnene.

Vis mer

- Det er uheldig. Jeg ga klar beskjed om at hun ikke skulle ha tilgang på medier, sier politiadvokat Kristin Rusdal til VG Nett.

22-åringens forklaring under fengslingsmøtet i Oslo tingrett mandag, kom etter at hun hadde fulgt sakens gang i aviser i Sarpsborg fengsel i helgen. Der kunne hun lese at Strømners ekskjæreste hadde tilstått drapet.

- Det har sviktet et eller annet sted i forbindelse med overføringen fra sentralarresten til fengselet. Hvor det har sviktet, vet jeg ikke, sier Rusdal.

Sarpsborg fengsel ønsker ikke å kommentere saken overfor VG Nett.

VET DU NOE OM DRAPET?KONTAKT VG NETTS JOURNALISTER HER.

- Lojal mot venninnen

Før fengslingsmøtet nektet 22-åringen enhver befatning med saken. I Oslo tingrett erkjente hun å ha vært på åstedet da Strømner ble brutalt drept med en øks.

Hun hevder at hun oppholdt seg i et annet rom i det avsidesliggende huset i Østmarka i Oslo, og at hun ikke var en del av selve drapshandlingen.

DREPT: Hans Rickard Strømner (23). Foto: Politiet

Hun erkjenner imidlertid å ha rengjort åstedet og vært med på å dumpe det innpakkede liket på Klemetsrud.

- Grunnen til at hun ikke forklarte seg om dette tidligere var av lojalitet overfor venninnen, sa forsvarer Benedict de Vibe etter fengslingsmøtet.

BAKGRUNN: Mystisk likfunn på Klemetsrud i Oslo

Siktet for overlagt drap

Politiet fester ikke lit til 22-åringens forklaring om at hun kun har hatt en rolle i etterkant av selve drapshandlingen. De mener det er sannsynlighetsovervekt for at hun også var med på å drepe Strømner.

Både 22-åringen og Strømners ekskjæreste er siktet for overlagt drap.

Etter fengslingsmøtet mandag ble 22-åringen avhørt på nytt av Kripos.

- Hun har kommet med noen flere detaljer, men fastholder sin forklaring fra fengslingsmøtet, sier Rusdal.

Avhøret av den 22 år gamle kvinnen fortsetter tirsdag formiddag.

Publisert: 25.10.11 kl. 15:15 Oppdatert: 25.10.11 kl. 17:22

Les også